वेज चाउमीन बनाने के लिए सबसे पहले हम नूडल्स को उबालेंगें, नूडल्स को उबालने के लिए एक बड़े बर्तन में पानी में आधा चम्मच नमक और 2 चम्मच तेल डालकर गरम करने के लिए रखें, जब पानी में उबाल आ जाये तब उबलते पानी में नूडल्स को डालकर 5-6 मिनट तक और उबलनें दें। अब गैस बन्द कर दें और उबले हुये नूडल्स से एक्स्ट्रा पानी निकालकर ठंडे पानी से धो कर छलनी पर निकाल दें जिससे नूडल्स से एक्स्ट्रा पानी निकल जाये। अब कढ़ाई में तेल डालकर गर्म करने के लिए गैस पर रखें। जब तेल गरम हो जाये तब गर्म तेल में प्याज डालकर 2 मिनट के लिए भून लें, इसके बाद कटी हुई गाजर, शिमला मिर्च और बंदगोभी को डालकर लगातार कलछी से चलाते हुये 2-3 मिनट के लिए पका लें। अब इसमें उबले हुए नूडल्स, नमक, सोया सास, सिरका, चिल्ली सास को डालकर लगभग 3-4 मिनट के लिए कलछी से लगातार चलाते हुए अच्छी तरह से मिला लें। इस बात का ख़ास ध्यान रखें कि चाउमीन को कलछी से अच्छी तरह से मिला लें जिससे सोया सॉस की कोटिंग अच्छी तरह से नूडल्स पर आ जाय। अब गैस बंद कर दें, स्वादिष्ट वेज चाउमीन (Veg Chowmein Recipe) बनकर तैयार हो गयी हैं। गरमा गरम वेज चाउमीन (Veg Chowmein Recipe) को चिल्ली सॉस या टोमेटो सॉस के साथ सर्व करें।